Document ID: /roh_data/filtered/Bilingualer_Corpus_interleaved-it-rm.jsonl.gz/1812

This is a text translated from Italian to Rumantsch Grischun.
Il Cantone intende continuare a seguire attivamente la situazione dei collegamenti a banda larga

I collegamenti a banda larga garantiti dalle infrastrutture di telecomunicazione possono essere definiti buoni nel Cantone dei Grigioni, dove corrispondono approssimativamente alla situazione media in Svizzera. È la conclusione a cui giunge il rapporto di cui ha preso atto il Governo, che intende continuare a seguire attivamente l'evoluzione dinamica in questo settore. Il Governo invita la Confederazione a garantire i collegamenti a banda larga nel quadro del servizio pubblico. Anche i comuni dovranno essere attivi sul proprio territorio.

Per il Cantone è di grande importanza disporre di un'infrastruttura di telecomunicazione moderna, che tenga conto delle esigenze della popolazione e dell'economia. Un nuovo rapporto commissionato dal Dipartimento dell'economia pubblica e socialità fornisce ora una panoramica sulla situazione dei collegamenti a banda larga nei Grigioni. Questo rapporto giunge alla conclusione che il Cantone è ben collegato con fibre ottiche anche nelle aree periferiche.

Su tutto il Cantone si estende una fitta rete lungo i tracciati dei diversi proprietari di linee a fibre ottiche, quali ad esempio gestori di reti di telecomunicazione o di reti via cavo, nonché imprese di approvvigionamento energetico e ferroviarie. Nei Grigioni esiste anche nelle aree periferiche un'infrastruttura ben sviluppata e potenziabile in vista di un possibile collegamento di economie domestiche e imprese con cavi a fibre ottiche. Anche la copertura del collegamento a banda larga delle economie domestiche attraverso il cavo telefonico in rame (DSL) è paragonabile a quella della media nazionale. Il 99 percento degli abitanti può abbonarsi a un servizio che offre almeno 4 MBit/s, ciò che corrisponde circa alla velocità di trasmissione di dati necessaria in media agli utenti privati. Il collegamento a banda larga dei posti di lavoro è migliore rispetto a quello delle economie domestiche.

La Confederazione deve garantire il servizio pubblico anche per i collegamenti a banda larga

In questo settore la situazione muta rapidamente, il Governo intende perciò seguire attivamente gli sviluppi. Prossimamente il Consiglio federale sottoporrà al Parlamento un rapporto sullo sviluppo del mercato svizzero delle telecomunicazioni. Il Governo chiede al Consiglio federale di adempiere ai suoi obblighi relativi all'approvvigionamento a banda larga nel quadro del servizio pubblico e di procedere alle necessarie modifiche legislative.

Il Cantone intende anche coinvolgere i comuni, che saranno chiamati ad agire sul proprio territorio, e informarli in merito ai contenuti del rapporto. In questo modo i comuni potranno accelerare il potenziamento della rete a banda larga prendendo contatto con diversi offerenti per dare impulso a progetti per collegamenti migliori. Allo stesso modo, nel quadro dei lavori di genio civile andranno considerate le esigenze della futura rete a fibre ottiche. Infine il Governo vuole provvedere affinché venga instaurato un regolare e attivo scambio di informazioni tra i diversi attori quali le imprese di telecomunicazione, i gestori di reti via cavo e le aziende elettriche.

Il rapporto dell'Ufficio per lo sviluppo del territorio sarà disponibile in internet all'indirizzo

www.are.gr.ch

.

Persone di riferimento:

- Consigliere di Stato Hansjörg Trachsel, Direttore del Dipartimento dell'economia pubblica e socialità, tel. 081 257 23 01

- Boris Spycher, capo progetto Ufficio per lo sviluppo del territorio, tel. 081 257 23 06

Organo: Governo

Fonte: it Cancelleria dello Stato dei Grigioni

26.08.2010
Il chantun vul persequitar vinavant en moda activa il provediment cun internet a bindel lad

Il provediment cun internet a bindel lad tar l'infrastructura da telecommunicaziun dastga vegnir giuditgà sco bun en il chantun Grischun. El correspunda pli u main a la media svizra. Questa conclusiun tira in rapport, dal qual la regenza ha prendì enconuschientscha. La regenza vul persequitar vinavant en moda activa il svilup dinamic en quest sectur. En quest connex envida ella la confederaziun da garantir il provediment cun internet a bindel lad en il rom dal servetsch public. Er duain las vischnancas daventar activas sin lur territori.

Ina infrastructura da telecommunicaziun moderna che tegna quint dals basegns da la populaziun e da l'economia è da gronda impurtanza per il chantun. In nov rapport, ch'il departament d'economia publica e fatgs socials ha incità, dat ussa ina survista davart la situaziun dal provediment cun internet a bindel lad en il Grischun. Il rapport vegn a la conclusiun, ch'il chantun haja in bun access cun fibras da vaider en la zona a distanza.

Ina rait fitg spessa sa derasa sur l'entir chantun per lung dals trassés da las differentas proprietarias e dals differents proprietaris da conducts da fibras da vaider, sco per exempel gestiunarias e gestiunaris da raits da telecommunicaziun e da cabel sco er interpresas dal provediment d'energia ed interpresas da viafier. En vista ad in eventual access da chasadas e d'interpresas a fibras da vaider stat a disposiziun en il Grischun ina infrastructura da la zona a distanza bain sviluppada che po vegnir amplifitgada senza difficultads. Er il provediment da las chasadas cun internet a bindel lad sur il cabel da telefon d'arom (DSL) è circa tuttina bun sco en la media svizra. 99 pertschient da las abitantas e dals abitants pon abunar in servetsch cun almain 4 MBit/s, quai che correspunda circa a las sveltezzas da transferiment da datas che persunas privatas dovran actualmain en media. Il provediment da las plazzas da lavur cun internet a bindel lad è meglier che quel da las chasadas.

La confederaziun duai garantir il servetsch public er tar il provediment cun internet a bindel lad

La situaziun en quest sectur sa mida dentant svelt. Perquai vul la regenza persequitar vinavant la situaziun en moda activa. Il cussegl federal vegn a preschentar proximamain al parlament in rapport davart il svilup dal martgà svizzer da telecommunicaziun. La regenza pretenda dal cussegl federal ch'el adempleschia sias obligaziuns en connex cun il provediment cun internet a bindel lad en il rom dal servetsch public e ch'el fetschia las midadas da la lescha ch'èn necessarias.

Er vul il chantun integrar las vischnancas ed orientar davart las enconuschientschas dal rapport. Ellas duain daventar activas sin lur territori. Las vischnancas pon accelerar l'amplificaziun da la rait da l'internet a bindel lad, contactond differentas purschidras e differents purschiders per uschia lantschar projects per megliers access. Ultra da quai duain vegnir resguardadas las pretensiuns per la futura infrastructura da fibras da vaider er tar las lavurs da construcziun bassa. La finala vul la regenza procurar ch'i vegnia installà in barat d'infurmaziuns activ e regular tranter las differentas acturas ed ils differents acturs, sco las firmas da telecommunicaziun, las gestiunarias ed ils gestiunaris da raits da cabel e las interpresas d'electricitad.

Il rapport da l'uffizi per il svilup dal territori vegn publitgà en l'internet sut

www.are.gr.ch

.

Infurmaziuns:

- cusseglier guvernativ Hansjörg Trachsel, schef dal departament d'economia publica e fatgs socials, tel. 081 257 23 01

- Boris Spycher, manader da project tar l'uffizi per il svilup dal territori, tel. 081 257 23 06

Gremi: regenza

Funtauna: rg chanzlia chantunala dal Grischun

26.08.2010